สน.ลุมพินี ขอนำเรียนว่า การตั้งแผงเหล็กในบริเวณดังกล่าวได้ถูกจัดวางขึ้นเพื่อวัตถุประสงค์ 2 ประการ ดังนี้  1. เพื่อป้องกันมิให้กลุ่มบุคคลเร่ร่อน เข้าไปใช้พื้นที่ซึ่งเมื่อเข้าไปใช้พื้นที่แล้วมักจะทิ้งสิ่งปฏิกูลเช่นอุจจาระ ปัสสาวะ ซึ่งทำให้เกิดความไม่สะอาด และก่อให้เกิดการส่งกลิ่นเหม็นไปทั่วบริเวณโดยรอบ 2. เพื่อป้องกันมิให้กลุ่มบุคคลนำรถจักรยานยนต์เข้าไปรวมตัวมั่วสุม ซึ่งกลุ่มบุคคลดังกล่าวมักจะเข้าไปใช้พื้นที่ลองเครื่องรถจักรยานยนต์ ทำให้ส่งเสียงดังในเวลากลางคืน ก่อให้เกิดความเดือดร้อนรำคาญแก่ประชาชนที่สัญจรผ่านไป-มา  อีกทั้งยังส่งผลกระทบต่อผู้ป่วยที่พักรักษาตัวอยู่ภายในโรงพยาบาลจุฬาลงกรณ์ ทั้งนี้การเข้าใช้บริการสวนลุมพินีได้มีประตูทางเข้าด้านลานจอดรถฝั่งถนนราชดำริ และบริเวณประตูทางเข้าด้านข้างสถานีรถไฟฟ้า MRT สีลม ซึ่งสามารถใช้เป็นทางเข้ารถไฟฟ้า MRT และ เป็นทางใช้บริการสวนลุมพินีสำหรับประชาชนได้ครับ
อยากเสนอให้ เอารั้วกั้นออก รั้วดังกล่าวอยู่บริเวณหน้าทางเข้าตรงสี่แยก พระราม4ตัดกับราชดำริ  เนื่องจากปัจจุบัน ยังคงต้องเดินอ้อม และทำให้รู้สึกไม่ดีทุกครั้งที่ไปสวนลุมเพื่ออกกำลังกาย ว่าทำไมต้องมากั้นไม่ให้เดินผ่านโดยสะดวก (มาจากฝั่ง รพ จุฬา)  หรือเปิดช่องให้เดินอีกฝั่งของอนุสาวรีย์ด้วยก็ยังดีครับ ตอนนี้ต้องอ้อมไปเดินเข้าช่องเล็กๆตรงทางลง MRT ทางเดียว
- สำหรับงานส่วนแรก รวดเร็วเพียงพอ ขอชื่นชมคณะทำงาน ไม่มีประเด็นติ ขอบคุณในการประสานงานครับ  - สำหรับส่วนถัดมา คือ คำตอบจาก สน ลุมพินี กลับต้องใช้เวลาถึง 5 เดือน ถือว่าช้าเกินไปมากๆ ควรลองตรวจสอบดูว่า ช้าขนาดนี้  เกิดขึ้นจากขั้นตอนใด  - สำหรับคำตอบที่ได้รับ ขอติว่า เป็นการแก้ปัญหาที่ไม่ดี เปรียบเสมือนการที่ประชาชนแจ้งปัญหาเด็กแว้นในถนนเล็กๆเส้นหนึ่ง แต่ จนท กลับแก้ปัญหาด้วยการ ปิดถนน ทั้งเด็กแว้นและประชาชน อดใช้งานทั้งหมด   ในฐานะที่เป็นพนักงานของรัฐเช่นกัน จึงเดาว่า อาจเป็นเพราะมีสาเหตุจากกำลังพลที่ไม่เพียงพอ   จากที่ได้ให้ความเห็นไป คะแนนรวม จึงไม่อาจได้มากกว่า คะแนนกลางๆ  ขอบคุณที่พิจารณาข้อติชมครับ  จริงๆ ถ้าย่นระยะรั่วไปแบบในภาพที่แนบไป ก็ยังดีนะครับ เดินสะดวกขึ้น และเข้าไปสักการะได้ด้วยครับ ขอบคุณครับ